Coba ceritain soal Ankylosaurus dalam bahasa melayu

Ankylosaurus ( ) merupakan genus bagi dinosaur thyreophoran ("berperisai"). Fosil Ankylosaurus telah dijumpai dalam formasi geologi bertarikh sehingga pengakhir Tempoh Cretaceous, sekitar antara 68–65 juta tahun dahulu, di barat Amerika Utara, menjadikannya di antara dinosaur bukan-burung ("non-avian") akhir. Ia dinamakan oleh Barnum Brown pada tahun 1908, dan satu-satunya spesies dikelaskan dalam genus ini adalah A. magniventris. Nama genus bererti "cicak bersepadu/bercantum" dan nama khusus bererti "perut besar". Sejumlah kecil spesimen telah dibongkar sehingga kini, tetapi rangka lengkap belum lagi dujumpai. Sungguhpun ahli Ankylosauria lain telah diwakili dengan bahan fosil lebih meluas, Ankylosaurus sering kali dianggap sebagai ahli archetypal bagi kumpulannya.

Ankylosaurid terbesar yang diketahui, Ankylosaurus berukuran sehingga  panjang,  tinggi, dan seberat . Ia merupakan haiwan berkaki empat, dengan tubuh lebar dan sasa. Ia memiliki tengkorak lebar, rendah, dengan dua tanduk mengarah kebelakang dari belakang kepala, dan dua tanduk di bawah ini yang mengarah kebelakang dan kebawah. Bahagian hadapan rahang diselitupi dengan paruh, dengan deretan gigi kecil berbentuk dedaun lebih jauh kebelakangnya. Ia diselitupi dengan kepingan perisai, atau osteoderms, dengan tulang separa cincin melitupi leher, dan memiliki belantan besar pada hujung ekornya. Tulang pada tengkorak dan bahagian badan lain bercantum, meningkatkan kekuatannya, dan ciri ini merupakan sumber nama genus ini.

Ankylosaurus merupakan ahli pada keluarga Ankylosauridae, dan saudara terdekatnya kelihatannya sebagai Anodontosaurus dan Euoplocephalus. Ankylosaurus dipercayai sebagai haiwan bergerak perlahan, mampu memecut laju apabila diperlukan. Muncungnya yang lebar menunjukkan bahawa ia merupakan peragut tidak memilih. Liang hidung ("Sinuses") dan ruang hidung pada muncungnya mungkin bagi keseimbangan haba dan air atau memainkan peranan dalam menghasilkan bunyi. Ekor belantan dipercayai bagi kegunaan pertahanan menentang pemangsa atau pertempuran sesama spesies. Ankylosaurus telah dijumpai di Formasi Hell Creek, Formasi Lance, dan Formasi Scollard, tetapi jarang kelihatan dalam persekitarannya. Sungguhpun ia hidup bersama nodosaurid ankylosaur, julat dan sudut ekologi ("ecological niches") mereka kelihatannya tidak bertindih, dan Ankylosaurus mungkin mendiami kawasan tanah tinggi. Ankylosaurus juga hidup bersama dinosaur seperti Tyrannosaurus, Triceratops, dan Edmontosaurus.